Hy het as rondloperleeu die verbeelding aangegryp, maar nou stap Sylvester nét agter sy welpies aan.
Die leeumannetjie wat opslae gemaak het toe hy soos ’n wafferse Houdini twee keer uit die Karoo Nasionale Park buite Beaufort-Wes ontsnap het, spog met twee welpies saam met sy leeuwyfie, Angel, in die Oos-Kaap.
“Angel het al die tekens getoon van welpies wat aan haar suig, maar as leeus hou hulle die welpies vir ’n lang tyd versteek – ons kon hulle glad nie voorheen sien nie,” sê Gerhard de Lange, reservaatbestuurder.
Met van die land se beste spoorsnyers en veldwagters op Sylvester se spoor, het hy in 2016 370 km ver op vrye voet gestap nadat hy uit die Karoo Nasionale Park geglip het. In dié tydperk het hy meer as 20 skape, ’n koedoe en ’n bees op nabygeleë plase verslind.
Nadat Sylvester vir ’n tweede keer in sy rondloperspore gestuit is, was sy toekoms onseker terwyl daar gewik en weeg is om ’n finale einde aan sy jeukerige pote te bring.
Sylvester het kort ná sy aankoms ’n jonger leeu, Fielies, in sy kamp verwelkom en binne ’n kort tydperk hegte bande gesmee om ’n mannetjieleeukoalisie te vorm, voordat hulle in Januarie 2017 op die 15 000 ha-reservaat vrygelaat is om koning te kraai.
Angel die leeuwyfie, lei haar twee welpies terug in die digte bosse, waar sy hulle vir bykans 12 weke lank weggesteek het.
“Sedert ek die eerste keer van hom gehoor het, terwyl hy deur die Karoo gejaag is en chaos gedurende sy tyd buite die beskermde wildreservaat veroorsaak het, tot vandag toe waar hy heeltemal by Kuzuko geïntegreer is. Hy is ’n bewys dat bewaring, wanneer dit reg gedoen word, altyd die beste opsie is.”
Die opvatting is blykbaar waar – dat as jy jou maat een keer verneuk het, sal jy dit waarskynlik weer doen.